ชูจุดเด่นนวัตวิถี บ้านร่มฟ้าไทย
หากชุมชนท่องเที่ยว OTOP นวัตวิถี เป็นดอกไม้ก็กำลังเบ่งบานจากท้องถิ่นรากหญ้าอย่างต่อเนื่อง,ล่าสุดโครงการนี้เป็นรูปเป็นร่างแล้ว ที่บ้านร่มฟ้าไทย ม.24 ต.ตับเต่า อ.เทิง จ.เชียงราย ตามนโยบาย นายอภิชาติ โตดิลกเวชช์ อธิบดีกรมการพัฒนาชุมชน กระทรวงมหาดไทย ผู้ขยับนำร่องโครงการนี้ไว้,นายภาสกร งามสมบัติ นักวิชาการพัฒนาชุมชน อ.เทิง กล่าวว่า เป้าหมายโครงการชุมชนท่องเที่ยว โอทอป นวัตวิถี คือ การใช้ทุนทางอัตลักษณ์ชุมชน เสน่ห์ ภูมิปัญญา วิถีชีวิต วัฒนธรรม และความคิดสร้างสรรค์,นำมาพัฒนาอาชีพและรายได้ให้ชุมชน ด้วยการดึงดูดนักท่องเที่ยวไปเยี่ยมเยือน ใช้จ่ายกระจายรายได้ให้คนในชุมชน เปลี่ยนจากนำสินค้าหรือผลิตภัณฑ์ออกไปจำหน่าย ซึ่งทำให้เกิดรายได้เฉพาะรายเฉพาะกลุ่ม,บ้านร่มฟ้าไทย ม.24 ต.ตับเต่า อ.เทิง แห่งนี้ จึงมีศักยภาพตรงตามโครงการนี้ ไม่ว่าการเป็นที่ตั้งของ ภูชี้ฟ้า สถานที่ท่องเที่ยวชมทะเลหมอกชื่อดัง จ.เชียงราย รวมทั้งประชากรเป็นชาวเขาเผ่าม้ง,จึงมีวิถีชีวิต ประเพณีวัฒนธรรมสืบทอดมาตั้งแต่บรรพบุรุษ ล้วนแล้วแต่น่าสนใจ เช่น การทอผ้าใยกัญชง การทำผ้าเขียนเทียน เครื่องเงิน ผลิตกระเป๋าผ้า เสื้อผ้าชุดชนเผ่า เครื่องจักสาน และยังเหมาะกับคอกาแฟสด,กลั่นจากกาแฟพันธุ์อาราบิก้าแท้ๆของหมู่บ้าน ปลูกบนความสูงเหนือระดับน้ำทะเล 1,300 เมตร โดยไม่ใช้สารเคมี ชมการสาธิตกระบวนการผลิตตั้งแต่นำผลกาแฟที่เก็บเกี่ยวได้มาตากแห้งแล้วคั่วในหม้อดินให้ได้ระดับที่ต้องการ,ระดับแรก คั่วพอให้ออกสีน้ำตาล ระดับที่ 2 ใช้เวลานานขึ้นจนได้เมล็ดกาแฟสีเข้มขึ้น ทั้ง 2 ระดับนี้ เหมาะกับกาแฟลาเต้และม็อคค่า ส่วนระดับที่ 3 คั่วนานจนได้สีน้ำตาลเข้ม ใช้ทำกาแฟอเมริกาโนและเอสเพรสโซรสเข้มข้น,นายบุญชัย ชาญชัยพิทักษ์สิน ผช.ผญบ. บอกด้วยว่า หมู่บ้านแห่งนี้ นอกจากสิ่งที่บอกมาแล้ว ยังมีการแสดงฟ้อนรำและวิถีชีวิตชนเผ่า รวมทั้งการทำขนมตุ้บตั้บ พร้อมการแสดงกายกรรมม้งเล่อร์เซ้งภูชี้ฟ้าเพื่อสร้างสีสัน,ผู้ใดสนใจบรรยากาศชุมชนท่องเที่ยว OTOP นวัตวิถี ไปชม ช็อป ชิลๆที่บ้านร่มฟ้าไทยมีพร้อม,วิโรจน์ วงศ์ใหญ่
บ้านร่มฟ้าไทย ม.24 ต.ตับเต่า อ.เทิง จ.เชียงราย ตามนโยบาย นายอภิชาติ โตดิลกเวชช์ อธิบดีกรมการพัฒนาชุมชน กระทรวงมหาดไทย ผู้ขยับนำร่องโครงการนี้ไว้
บ้านร่มฟ้าไทย,ทอผ้าใยกัญชง,OTOP นวัตวิถี,มองทั่วทิศเมืองไทย,วิโรจน์ วงศ์ใหญ่